google/wiki40b huggingface dataset:
वेणेश्वर मेला

बेणेश्वर मेला, राजस्थान के डुंगरपुर जिले का प्रसिद्ध मेला है जिसमें जिले के आदिवासी बड़ी संख्या में भाग लेते हैं। यह मेला माघ शुक्ल पूर्णिमा के अवसर पर  सोम, माही व जाखम नदियों के पवित्र संगम पर वेणेश्वर नामक स्थान पर लगता है जो डुंगरपुर से ६८ किमी की दूरी पर स्थित है।
संगम पर डुबकी लगाने के पश्चात भगवान शिव के दर्शन के लिए बेणेश्वर मंदिर जाने को हर कोई बेताब रहता है। बेणेश्वर मंदिर के परिसर में लगने वाला यह मेला भगवान शिव को समर्पित होता है। संगम पर बने इस मंदिर के निकट भगवान विष्णु का भी मंदिर है, जिसके बारे में मान्यता है कि जब भगवान विष्णु के अवतार माव जी ने यहां तपस्या की थी, यह मंदिर उसी समय बना था। Ise "aadiwasiyo ki kumbh" bhi kaha jata hai
अंकीय संकेत प्रक्रमण

साधन

आंकिक संकेत प्रसंस्करण अल्गोरिद्म मानक कम्प्यूटरों पर; डिजिटल सिग्नल प्रोसेसर पर, अप्लिकेशन स्पेसिफिक इन्टीग्रेटेड सर्किट्स (एसिक्स्) पर, सामान्य उपयोग के शक्तिशाली माइक्रोप्रोसेसर पर, एफ् पी जी ए पर, डिजिटल सिग्नल कन्ट्रोलर पर, स्ट्रीम प्रोसेसर आदि पर किये जाते हैं।
मानस मंथन

यह हिन्दी पुस्तकों के एक प्रमुख प्रकाशक हैं।
इंग्लैण्ड में धर्मसुधार

सोलहवीं शताब्दी में इंग्लैण्ड में एक के बाद एक अनेक घटनाएँ हुईं जिनके परिणामस्वरूप इंग्लैण्ड का चर्च, रोमन कैथलिक चर्च से अलग हो गया। इसे ही इंग्लैण्ड का धर्मसुधार (English Reformation) कहते हैं। ये घटनाएँ यूरोप में हो रहे प्रोटेस्टैण्ट धर्मसुधार से कुछ अंशों में जुड़ी हुईं थीं।
हेनरी का उत्तराधिकारी एडवर्ड छठा अवयस्क था, इसलिए उसके शासनकाल (1547 ई.-1553 ई.) में उसके संरक्षक ड्यूक ऑफ सामरसेट और ड्यूक ऑफ नार्बम्बरलैण्ड ने प्रोटेस्टेंट धर्म के सिद्धांतों का प्रचार किया और इंग्लैण्ड के चर्च को इन सिद्धांतों के आधार पर संगठित किया तथा अंग्रेजी भाषा में 42 सिद्धांतों वाली "सामान्य प्रार्थना पुस्तक" प्रचलित की। इससे इंग्लैण्ड के चर्च की आराधना पद्धति में कई परिवर्तन किये गये। इन सब कारणों से अब इंग्लैण्ड का चर्च 'एंग्लिकन चर्च' कहा जाने लगा।
एडवर्ड की मृत्यु के बाद मेरी ट्यूडर (1553 ई.-1558 ई.) के शासनकाल में कैथोलिक धर्म और पोप की सर्वोच्चता को पुनः इंग्लैण्ड में प्रतिष्ठित करने के प्रयास किये गये और लगभग 300 धर्मसुधारकों, जिनमें आर्कबिशप क्रेनमर, लेटिमर और रिडल प्रमुख थे, को मृत्यु दंड भी दिया। किंतु प्रोटेस्टेंट आंदोलन और धर्म प्रचार का पुर्णरूपेण दमन नहीं हो सका।
इंग्लैण्ड और यूरोपीय देशों में हुए धर्म सुधार आंदोलनों में अंतर है। यूरोप के देशं में हुआ धर्म सुधार आंदोलन पूर्णरूपेण धार्मिक था। इसके विपरीत इंग्लैण्ड का धर्म सुधार आंदोलन व्यक्तिगत और राजनीतिक था। यूरोप में धर्म सुधार का प्रारंभ धार्मिक नेताओं ओर उनके बहुसंख्यक अनुयायियों ने किया। कालांतर में जनता ने उसे अपना लिया। प्रारंभ में अनेक राजाओं ने धर्म सुधार आंदोलन का विरोध कर उसका दमन किया। इसके विपरीत इंग्लैण्ड में राजा हेनरी अष्टम ने धर्म सुधार आंदोलन प्रारंभ किया और उसके उत्तराधिकारी एडवर्ड षष्ठम के मंत्रियों ने और रानी एजिलाबेथ ने नवीन धर्म को प्रजा के लिए अनिवार्य कर दिया और पोप के स्थान पर राजा इंग्लैण्ड के चर्च का संरक्षक और सर्वोच्च अधिकारी बन गया।
हेनरी अष्टम ने अपनी पत्नी केवराइन के तलाक की अनुमति पोप द्वारा नहीं दिये जाने पर पोप का विरोध किया और एक्ट ऑफ सुप्रीमेसी पारित कर वह इंग्लैण्ड के चर्च का सर्वोच्च अधिकारी हो गया। इस प्रकार उसने पोप से संबंध विच्छेद कर लिये और कैथोलिक मठों की धन सम्पित्त भी हथिया ली। हेनरी अष्टम का उद्देश्य धर्म में सुधार नहीं था। उसने पोप से संबंध विच्छेद करने पर भी कैथोलिक धर्म के सिद्धांतों को बनाये रखा। उसकी सहानुभूति न तो लूथरवाद के प्रति थी और न कैल्विनवाद के प्रति। उसका विरोध तो केवल पोप से था, इसलिए इंग्लैण्ड में उसने पोप की सत्त को नष्ट कर दिया। धर्म सुधार का यह कारण व्यक्तिगत था। हेनरी अष्टम ने कैथोलिकों और प्रोटेस्टेंटों दोनों को दंडित किया। उसने कैथोलिकों को इसलिए दंडित किया कि वे उसे चर्च का प्रमुख और सर्वेसर्वा नहीं मानते थे और प्रोटेस्टेंटों को इसलिए दंडित किया किया कि वे कैथोलिक धर्म के सिद्धांतों को नहीं मान ते थे। इंग्लैण्ड में धर्म सुधार का प्रसार धीरे-धीरे एडवर्ड षष्ठ के शासनकाल में प्रारंभ हुआ।
वाक्पति

वाक्पति  (८वीं सदी) प्राकृत के प्रसिद्ध कवि हैं। गौडवहो इनकी प्रसिद्ध ऐतिहासिक रचना है जिसमें कन्नौज के राजा यशोवर्मन का चरित अंकित है।
वे यशोवर्मन के राजकवि थे।
विशेषज्ञ

भौतिक साक्ष्यों के परिक्षण एवम प्रतिवेदन को जो व्यक्ति न्यायालय के समक्ष तथ्यों को लेकर जाता है, उस मुख्य व्यक्ति को विशेषज्ञ कहते हैं। विशेषज्ञ प्रमाणित किए गए सभी परिक्षणों को अच्छे तरीक़े से जानकारी एकत्रित करने के अलावा सम्भंदित साहित्य में अपने से वरिष्ठ सहयोगियों की सहायता लेकर भी रिपोर्ट तैयार कर सकता है। विशेषज्ञ अपनी शैश्निक योग्यता, परीक्षण का प्रकार एवम अवधि, सम्बन्धी विषय में परिक्षण कार्य का अनुभव आदि के बल पर न्यायालय में अपनी योग्यता सिद्ध करता है।

विशेषज्ञ का महत्व

विशेषज्ञ जहाँ मत्वपूर्ण सबूतों को उनके महत्व के अनुसार जमा करते हैं, वहीं घटना स्थल पर ही प्रारंभिक परीक्षण करके अनावश्यक वास्तुओ को एकतृत करते हैं। विशेषज्ञ आत्महत्या, हत्या, और दुर्घटना की सम्भावना वाले व्यक्तियों की पहचान करते हुए न्याय की दिशा भी तय क्र सकते हैं। घटना स्थल पर पाए गए ऊँगली के निशान, पदचिन्ह, टायर चिन्ह आदि का संरक्षण करते हैं और शव परिक्षण के दौरान चिकित्सक को घटना स्थल एवम शव के बारे में उपयोगी जानकारी भी प्रदान करते हैं। विशेषज्ञ अपराधी के कार्य-शैली यानी उसके आने जाने और हत्या में हथ्यार इस्तेमाल करने के तरीक़े को भी बताने में सहायक होते हैं।
सिविल प्रक्रिया

परिचय

यदि किसी व्यति के अधिकारों का किसी अन्य व्यक्ति द्वारा उल्लंघन किया जा रहा है तो जिस व्यक्ति के अधिकारों का उल्लंघन हो रहा है वह न्यायालय की शरण जाता है। किसी भी सिविल मुकदमे को आरम्भ करने से लेकर उसके निपटारे तक के लिये न्यायालय की अपनी एक प्रक्रिया होती है क्योंकि यदि यह प्रक्रिया न हो या निश्चित न हो तो अनेकों समस्याएँ आयेंगी और केस के निपटारे में असाधारण बिलम्ब हो सकता है।ऐसी समस्याओं से बचने के लिये ही सिविल प्रक्रिया संहिता, १९०८ पारित की गयी थी। इसमें न्यायालय में सिविल वाद के प्रस्तुति से लेकर निस्तारण तथा उसके बाद उसकी डिक्री के निष्पादन के लिये एक सुस्पष्ट लिखित प्रक्रिया निर्धारित कर दी गयी है।
गुह

गुह ऋंगवेरपुर के राजा थे, उन्हें निषादराज अथवा भीलराज भी कहा जाता था। वे भील जाति के थे उन्होंने ही वनवासकाल में राम, सीता तथा लक्ष्मण का अतिथि सत्कार किया तथा अपना राज्य पर राज करने को कहा था। उनका क्षैत्र गंगा के किनारे था अत: केवट जाति के लोग उन्हें बहुत मानते हैंऔर आज भी उनकी पूजा करते हैं।
अब्बास अली

व्यक्तिगत जीवन

अब्बास अली का जन्म 3 जनवरी 1920 को उत्तर प्रदेश के खुंदजा, बुलंदशहर जिले में एक मुस्लिम राजपूत परिवार में हुआ था। अपने शुरुआती दिनों से वह भगत सिंह के क्रांतिकारी विचारों से प्रेरित थे और खुर्जा में हाई स्कूल के छात्र थे, जबकि सिंह और उनके सहयोगियों द्वारा स्थापित एक संगठन नौजवान भारत सभा में शामिल हो गए थे। अलीगढ़ मुस्लिम विश्वविद्यालय में अपनी पढ़ाई करते हुए वह कुंवर मोहम्मद अशरफ के संपर्क में आए और अखिल भारतीय छात्र संघ के सदस्य बने। सेना में विद्रोह करने की उनकी प्रेरणा पर वह 1939 में ब्रिटिश भारतीय सेना में शामिल हो गए। द्वितीय विश्व युद्ध के दौरान ब्रिटिश भारतीय सेना में उनकी सेवा के दौरान उन्हें भारत के विभिन्न अधिकारी प्रशिक्षण स्कूलों जैसे बैंगलोर, आर॰आई॰ए॰एस॰सी॰ डिपो फिरोजपुर (पंजाब) में तैनात किया गया था। , वजीरिस्तान (एनडब्ल्यूएफपी), नौशेरा (एनडब्ल्यूएफपी) खानपुर शिविर (दिल्ली), बरेली कैंट (संयुक्त प्रांत), भिवंडी सेना प्रशिक्षण शिविर (महाराष्ट्र), सिंगापुर, इपो, पेनांग, कुआलालंपुर (मलाया), अराकान और रंगून (अब यांगून)।
1945 में जब सुभाष चंद्र बोस ने विद्रोह के लिए बुलाया तो उन्होंने ब्रिटिश सेना छोड़ दी और भारतीय राष्ट्रीय सेना (आई॰एन॰ए॰) या "आज़ाद हिंद फौज" में शामिल हो गए लेकिन बाद में उन्हें गिरफ्तार कर लिया गया, अदालत-मार्शल और मौत की सजा सुनाई गई।  जब भारत ने 1947 में आजादी हासिल की तो उन्हें भारत सरकार द्वारा रिहा कर दिया गया था। वह पूरे जीवन में 50 से अधिक बार जेल गए थे और जब इंदिरा गांधी ने आपातकाल लगाया था तब वे 19 महीनों तक जेल में रहे थे।

राजनितिक जीवन

1948 में अब्बास अली, नरेंद्र देव, जयप्रकाश नारायण और राम मनोहर लोहिया की अगुवाई में सोशलिस्ट पार्टी में शामिल हो गए और जनता पार्टी के साथ विलय होने तक समाजवादी पार्टी, प्रजा समाजवादी पार्टी, साम्युक समाजवादी पार्टी और सोशलिस्ट पार्टी की सभी समाजवादी धाराओं से जुड़े रहे। 1977. वह 1966-67 में समयुक्ता सोशलिस्ट पार्टी (एसएसपी) की उत्तर प्रदेश इकाई और 1973-74 में सोशलिस्ट पार्टी के महासचिव थे और सोशलिस्ट पार्टी और उसके संसदीय बोर्ड के राष्ट्रीय कार्यकारिणी के सदस्य थे।
1967 में इन्होंने उत्तर प्रदेश में पहली गैर-कांग्रेस सम्यक्ता विद्यालय दल (एस॰वी॰डी॰) सरकार के गठन में महत्वपूर्ण भूमिका निभाई, जो 1979 में चरण सिंह भारत के प्रधान मंत्री बने। समाजवादी आंदोलन के दौरान (1948-74) इन्हें विभिन्न नागरिक अवज्ञा आंदोलनों में कई बार गिरफ्तार किया गया था।
आपातकाल के दौरान (1975-77) इन्हें भारतीय रक्षा अधिनियम (डी॰आई॰आर॰) और आंतरिक सुरक्षा अधिनियम (एम॰आई॰एस॰ए॰) के रखरखाव के तहत 19 महीने के लिए कैद किया गया था और जब आपातकाल 1977 में उठाया गया था और जनता पार्टी सत्ता में आई तो वह पहले जनता पार्टी की उत्तर प्रदेश इकाई के अध्यक्ष बने। 1978 में वह छह साल तक यू॰पी॰ विधान परिषद के लिए चुने गए थे। वह छह साल तक यूपी सुन्नी सेंट्रल वक्फ बोर्ड के सदस्य रहे थे। इन्होंने अपनी आत्मकथा ना रहून किसी का दस्तीनीगर लिखा - 2008 में मेरा सफरनामा, जिसे 3 जनवरी 2009 को श्री सुरेंद्र मोहन, मुलायम सिंह यादव, राम विलास पासवान, रामजीलाल सुमन, साघिर अहमद और कई अन्य मित्रों और सहयोगियों ने नई दिल्ली में अपने उन्नीसवीं जन्मदिन पर जारी किया था।
11 अक्टूबर 2014 को अली की एक बीमारी के कारण जवाहरलाल नेहरू मेडिकल कॉलेज, अलीगढ़ में अली की मृत्यु हो गई।
विकिरण ऊर्जा

विकिरण ऊर्जा (radiant energy) विद्युतचुंबकीय और गुरुत्वीय विकिरण (रेडियेशन) की ऊर्जा होती है। अगर विकिरण प्रकाश के रूप में हो तो यह आँखों द्वारा देखी जा सकती है लेकिन कई विकिरण मानवीय आँखों को प्रतीत नहीं होती है। सूरज में इसी विकिरण ऊर्जा द्वारा गरम करनी की क्षमता होती है।
देसुरी

प्रशासन

इस गांव का प्रशासन देसुरी ग्राम पंचायत के अधीन आता है। यह क्षेत्र अभी मारवाड जंक्शन और बाली विधानसभा क्षेत्र के अन्दर आता है।
महत गाउं

जनसंख्या

नेपाल के २००१ का जनगणना अनुसार महत गाउं का जनसंख्या ३२१७ है। इसमै पुरुष ५०% और महिला ५०% है।
विन्निपेग ब्लू बॉम्बर्स

विन्निपेग ब्लू बॉम्बर्स, एक प्रसिद्ध कैनेडियन फुटबॉल टीम है, जो विन्निपेग में आधारित है। वे कैनेडियन फुटबॉल लीग में खेलते हैं।
तरुण तेजपाल

जीवनी

तेजपाल के पिता भारतीय सेना में थे और इसी कारण से उनका पालन पोषण देश के विभिन्न भागों में हुआ। उन्होंने पंजाब के चण्डीगढ़ में स्थित पंजाब विश्वविद्यालय से अर्थशास्त्र में स्नातक की शिक्षा उतीर्ण की। उनका विवाह सलाम बालक ट्र्स्ट की ट्रस्टी गीतन बत्रा से हुआ। तेजपाल अपने परिवार सहित नई दिल्ली में रहते हैं।

कथित यौन उत्पीड़न और दुराचार

20 नवम्बर 2013 को तहलका पत्रिका ने अपने स्टाफ को सूचित किया कि तेजपाल अगले छह महीने के लिए संपादक के तौर के तौर पर अपना पद छोड़ रहे हैं क्योंकि एक महिला सहयोगी ने उन पर उसका यौन उत्पीड़न करने का आरोप लगाया है। तहलका के प्रबंध संपादक को ईमेल द्वारा भेजी गयी अपनी विस्तृत शिकायत और फिर तेजपाल द्वारा मांगी गयी लिखित माफी के जवाब में, महिला सहयोगी ने मांग की है कि तहलका तेजपाल के विरुद्ध भारत के उच्चतम न्यायालय द्वारा "विशाखा फैसले" में दिये गये दिशा निर्देशों के तहत कार्रवाई करे। गोवा में घटित इस घटना में गोवा पुलिस ने तेजपाल के खिलाफ बलात्कार सहित कई आरोपों में प्राथमिकी दर्ज की है।
1999 स्टुटगार्ट मास्टर्स

पुरुष एकल

थॉमस एनक्विस्ट ने  रिचर्ड क्राजिचेक को 6–1, 6–4, 5–7, 7–5 से हराया।
कृष्णगिरि

भूगोल

कृष्णगिरि की स्थिति 12.53°N 78.23°E पर है। इसकी औसत ऊंचाई है ६३१ मीटर (2070 फीट)

कृष्णागिरी बांध

यह बांध कृष्णागिरी से सात किलोमीटर की दूरी पर स्थित है। यह बांध धर्मपुरी और कृष्णागिरी के मध्य स्थित है। कृष्णागिरी बांध एक हजार एकड़ की भूमि पर बना हुआ है। यह बांध प्रसिद्ध पयर्टन स्थल के रूप में भी जाना जाता है। इस बांध का निर्माण वर्ष 1955-57 में किया गया था। कृष्णागिरी बांध के सामने खूबसूरत फूलों का बगीचा भी है।

तेली

यह स्थान होसूर से 25 किलोमीटर की दूरी पर स्थित है। तेली घाटी और चट्टान के मध्य में स्थित है। ब्रिटिश शासन के समय में इस जगह को लिटिल इंग्लैंड के नाम से जाना जाता था। सोलहवीं शताब्दी में बना देंकनिककोत्ती किला यहां के प्रमुख आकर्षण केन्द्रों में से है। यह किला हैदर अली और अंग्रेजों के बीच हुए युद्ध के समय में नष्ट हो गया था।

केलावरपल्ली जल परियोजना

इस परियोजना का काम 1995 ई. में पूरा हुआ था। यह जगह हसूर से दस किलोमीटर की दूरी पर स्थित है। यह जगह पर्यटन स्थल के रूप में भी काफी प्रसिद्ध है। छुट्टियों के दौरान काफी संख्या में पर्यटक यहां आते हैं।

सरकारी संग्रहालय

यह संग्रहालय तमिलनाडु एवं विशेष रूप से कृष्णागिरी जिले की परम्परा, संस्कृति, कला और कृषि, हैरिटेज और ऐतिहासिक पृष्टभूमि को दर्शाता है। इस संग्रहालय की शुरूआत 1993 ई. में हुई थी। यह संग्रहालय कृष्णागिरी जिले के गांधी सलई में स्थित है। यह संग्रहालय पयर्टन स्थल होने के साथ-साथ शिक्षा के केन्द्र के रूप में भी जाना जाता है।

अरूलमिगू मारगाथमबीगई चंद्र चूडेश्‍वर मंदिर

यह मंदिर हसूर राष्ट्रीय राजमार्ग 7 पर स्थित है। यह मंदिर पर्वत पर स्थित है। मंदिर के पास में ही चिल्‍ड्रेन पार्क है।
मुकेश सिंह गहलोत

मुकेश सिंह गहलोत (जन्म: 1978) एक पेशेवर भारतीय बॉडी बिल्डर हैं, जिन्होंने भारत का प्रतिनिधित्व करते हुए, पावरलिफ्टिंग चैंपियनशिप २०१६ में १२५ किलो ग्राम रॉ कैटिगरी में स्वर्ण पदक जीता। गहलोत ने २०१३ में भी गोल्ड मेडल जीता था और अब वह २०१६ में जीतकर दूसरी बार विश्व चैंपियन बने हैं। इनका ४ बार मिस्टर इंडिया बन्ने का नेशनल रिकॉर्ड हैं।
बंगाल का विभाजन (1947)

1947 में भारत के विभाजन के हिस्से में बंगाल का विभाजन, भारत और पाकिस्तान के बीच रैडक्लिफ लाइन के आधार पर ब्रिटिश भारतीय प्रांत बंगाल को विभाजित करता था। मुख्य रूप से हिंदू पश्चिम बंगाल भारत का एक प्रांत बन गया, और मुख्य रूप से मुस्लिम पूर्वी बंगाल (अब बांग्लादेश) पाकिस्तान का प्रांत बन गया।
20 जून 1947 को, बंगाल विधान सभा ने बंगाल प्रेसीडेंसी के भविष्य का फैसला करने के लिए मुलाकात की, चाहे वह भारत या पाकिस्तान के भीतर संयुक्त बंगाल होगा; या पूर्व और पश्चिम बंगाल में विभाजित किया जा सकता है। प्रारंभिक संयुक्त सत्र में, विधानसभा ने 120 वोटों से 90 तक फैसला किया कि यदि यह पाकिस्तान की नई संविधान सभा में शामिल हो जाए तो इसे एकजुट रहना चाहिए। बाद में, पश्चिम बंगाल के विधायकों की एक अलग बैठक 58 मतों से 21 तक तय हुई कि प्रांत को विभाजित किया जाना चाहिए और पश्चिम बंगाल को भारत की मौजूदा संविधान सभा में शामिल होना चाहिए। पूर्वी बंगाल के विधायकों की एक और अलग बैठक में, 106 मतों से 35 तक फैसला किया गया था कि उस प्रांत को विभाजित नहीं किया जाना चाहिए और 107 वोट 34 कर सकते हैं कि पूर्व बंगाल को विभाजन की स्थिति में पाकिस्तान में शामिल होना चाहिए।. }}
6 जुलाई 1947 को, सिलेत जनमत संग्रह ने असम से सिलेह को तोड़ने और इसे पूर्वी बंगाल में विलय करने का फैसला किया।
14-15 अगस्त 1947 को पाकिस्तान और भारत में स्थानांतरित होने वाली शक्ति के साथ विभाजन "3 जून योजना" या "माउंटबेटन प्लान" के रूप में जाना जाने वाला था। 15 अगस्त 1947 को भारत की आजादी भारतीय उपमहाद्वीप में 150 वर्षों से अधिक ब्रिटिश प्रभाव से समाप्त हो गई। 1971 बांग्लादेश लिबरेशन वार के बाद पूर्वी बंगाल बाद में बांग्लादेश नामक स्वतंत्र देश बन गया।.

बदलाब

आधिकारिक रैडक्लिफ लाइन तैयार करने से पहले ये धार्मिक जनसांख्यिकीय थे:
मुस्लिम बहुमत वाले जिले: दीनाजपुर, रंगपुर, मालदा, मुर्शिदाबाद, राजशाही, बोगरा, पबना, मयमसिंह, जेसोर, नाडिया, फरीदपुर, ढाका, टिपेरा, बेकरगंज, नोहाली और चटगांव।
गैर-मुस्लिम बहुसंख्यक जिलों: कलकत्ता, हावड़ा, हुगली, बीरभूम, बर्दवान, बांकुरा, मिदनापुर, जलपाईगुड़ी, दार्जिलिंग, 24 परगना, खुल्ना और चटगांव ट्रैक पहाड़ियों।
अंतिम विभाजन:
पाकिस्तान: पूर्वी दीनाजपुर, रंगपुर, राजशाही, बोगरा, पबना, मयमसिंह, सिलेत (बराक घाटी को छोड़कर), खुल्ना, बेकरगंज, टिपेरा, नोहाली, चटगांव, जेसोर, पूर्वी नादिया, चटगांव ट्रैक हिल्स।
राष्ट्रीय अंटार्कटिक एवं समुद्री अनुसंधान केंद्र

राष्ट्रीय अंटार्कटिक एवं समुद्री अनुसंधान केंद्र (National Centre for Antarctic & Ocean Research / एनसीएओआर) भारतीय ध्रुवीय (आर्कटिक, अंटार्कटिक और दक्षिणी महासागर) कार्यक्रम को समन्वित करने और लागू करने वाली केंद्रीय एजेंसी है। भारत में यह एकमात्र ऐसा संस्थान है जिसके पास ध्रुवीय प्रदेशों से हिमखंड के संग्रहण और प्रसंस्करण की क्षमता है। अब तक भारत सफलतापूर्वक अंटार्कटिका के लिए 30 वैज्ञानिक अभियानों और आर्कटिक तथा दक्षिणी महासागर प्रत्येक के लिए पांच अभियानों को प्रारंभ कर चुका है। एनसीएओआर की स्थापना २५ मई, १९९८ में डॉ॰ प्रेम चंद पाण्डेय के निदेशक पद पर बने रहते हुए हुई थी जबकि पूर्व में इसे अंटार्कटिक अध्ययन केंद्र के नाम से जाना जाता था जिसकी नीव डॉ॰ प्रेम चंद पाण्डेय की नियुक्ति के साथ १२ मई, १९९७ पडी और इस प्रकार इसका अस्तित्व १२ मई, १९९७ से माना जा सकता है।
वर्ष 2010-11 में, एनसीएओआर ने दक्षिण ध्रुव के लिए सर्वप्रथम भारतीय अभियान की शुरुआत की। अंटार्कटिका में 'मैत्री' के अलावा भारत के पास अब आर्कटिक में अनुसंधान बेस 'हिमाद्रि' है। पूर्वी अंटार्कटिका में नवीन अनुसंधान बेस 'भारती' के निर्माण का प्रथम चरण पूरा हो चुका है और संभावना है कि 2012-13 में स्टेशन को अधिकृत कर दिया जाएगा। बर्फ तोड़ने वाले एक नए ध्रुवीय अनुसंधान पोत के अधिग्रहण की प्रक्रिया उन्नत चरण में है।

अनुसंधान कार्यक्रम

अनुसंधान कार्यक्रम में हिमखंड़ अधययन, सुदूर संवेदन, ध्रुवीय झील अधययन, जलवायु परिवर्तन अधययन, दक्षिणी महासागर प्रक्रियाओं, विशेष आर्थिक क्षेत्र सर्वेक्षण, वैध महाद्वीपीय चट्टानों का मानचित्रण, पर्यावरण प्रभाव आकलन और सूक्ष्मजैविक जैव विविधता तथा भूजैविक रसायनशास्त्र शामिल हैं। यह संस्थान राष्ट्रीय अंटार्कटिक आंकड़ा केन्द्र, पृथ्वी स्टेशन- मैत्री के साथ उपग्रह सम्पर्क, अंटार्कटिक प्रकाशनों के लिए अंकीय भंडार, हिमखंड प्रसंस्करण और भंडार परिसर, समुद्र विज्ञान अनुसंधान पोत 'सागर कन्या', प्रयोगशाला और पुस्तकालय की सुविधा प्रदान करता है। विभिन्न गतिविधियों के लिए यह मुख्य वैज्ञानिक उपकरणों को प्रदान करता है। ये मौलिक विश्लेषक, आयन क्रोमोटोग्राफ, जैल प्रलेखन प्रणाली, स्कैनिंग इलेक्ट्रॉन सूक्ष्मदर्शी, कुल जैविक कार्बन विश्लेषक, पोलीमरेज़ चेन रिएक्शन प्रणाली, परमाणु अवशोषण स्पेक्ट्रोफोटोमीटर, स्थिर आइसोटोप अनुपात मास स्पेक्ट्रोमीटर, उच्च प्रदर्शन तरल क्रोमैटोग्राफी और उपपादन युग्गमित प्लाज्मा मास स्पेक्ट्रोमीटर हैं। वायुमंडलीय एवं महासागरीय अध्ययन और अनुसंधान प्रक्रिया का राष्ट्रीय स्तर पर विकास और प्रोत्सहन हेतु यह केंद्र इलाहाबाद स्थित इलाहाबाद विश्वविद्यालय के केदारेश्वर(के.) बनर्जी वायुमंडलीय एवम महासागर अध्ययन केंद्र को 2000 से प्रारम्भ कर अनुसंधान परियोजना अन्तर्गत प्रारंभिक अवस्था से लेकर 2009 में स्थाई शिक्षकों की नियुक्ति के साथ इलाहाबाद विश्विद्यालय का पूर्णतः स्थाई केंद्र हो जाने तक इसका लगभग पूर्ण सहयोग किया और वर्तमान में भी केदारेश्वर(के.) बनर्जी वायुमंडलीय एवम महासागर अध्ययन केंद्र के कुछ आचार्य व्यक्तिगत तौर पर अनुसंधान परियोजना आवंटन प्रक्रिया अन्तर्गत राष्ट्रीय अंटार्कटिक एवं समुद्री अनुसंधान केंद्र के अनुसंधान परियोजना को मूर्त रूप दे रहे हैं।
तीसरी कसम

संक्षेप

हीरामन एक गाड़ीवान है। फ़िल्म की शुरुआत एक ऐसे दृश्य के साथ होती है जिसमें वो अपना बैलगाड़ी को हाँक रहा है और बहुत खुश है। उसकी गाड़ी में सर्कस कंपनी में काम करने वाली हीराबाई बैठी है। हीरामन कई कहानियां सुनाते और लीक से अलग ले जाकर हीराबाई को कई लोकगीत सुनाते हुए सर्कस के आयोजन स्थल तक हीराबाई को पहुँचा देता है। इस बीच उसे अपने पुराने दिन याद आते हैं और लोककथाओं और लोकगीत से भरा यह अंश फिल्म के आधे से अधिक भाग में है। इस फ़िल्म का संगीत शंकर जयकिशन ने दिया था।
हीरामन अपने पुराने दिनों को याद करता है जिसमें एक बार नेपाल की सीमा के पार तस्करी करने के कारण उसे अपने बैलों को छुड़ा कर भगाना पड़ता है। इसके बाद उसने कसम खाई कि अब से "चोरबजारी" का सामान कभी अपनी गाड़ी पर नहीं लादेगा। उसके बाद एक बार बांस की लदनी से परेशान होकर उसने प्रण लिया कि चाहे कुछ भी हो जाए वो बांस की लदनी अपनी गाड़ी पर नहीं लादेगा।
अन्त में हीराबाई के चले जाने और उसके मन में हीराबाई के लिए उपजी भावना के प्रति हीराबाई के बेमतलब रहकर विदा लेने के बाद उदास मन से वो अपने बैलों को झिड़की देते हुए तीसरी क़सम खाता है कि अपनी गाड़ी में वो कभी किसी नाचने वाली को नहीं ले जाएगा। इसके साथ ही फ़िल्म खत्म हो जाती है।
रिसेट बटन

इलेक्ट्रॉनिक्स और प्रौद्योगिकी में, रीसेट बटन (reset button) उस बटन का नाम है जो किसी युक्ति या प्रणाली को रीसेट (reset) कर सकता है, अर्थात उस युक्ति को पुनः बिलकुल आरम्भिक अवस्था से चालू कर सकता है। वीडियो गेम कंसोल पर, रीसेट बटन गेम को पुनरारम्भ करता है, खिलाड़ी की बिना सहेजे प्रगति को खो देता है। व्यक्तिगत कंप्यूटरों पर, रीसेट बटन मेमोरी को साफ करता है और मशीन को जबरन रिबूट करता है। सर्किट रीसेट करने के लिए रीसेट बटन पाए जाते हैं। यह बटन डेटा के भर्ष्ट होने का कारण बन सकता है इसलिए यह बटन अक्सर कई मशीनों पर मौजूद नहीं होता। आमतौर पर, कंप्यूटर और अन्य इलेक्ट्रॉनिक उपकरणों में, यह एक छोटे से बटन के रूप में मौजूद होता है, और इसका आकार ऐसा होता है कि गलती से यह न दब जाय।
रुबैदा सलाम

रुबैदा सलाम भारतीय प्रशासनिक सेवा की 2013 बैच की अधिकारी हैं। वे जम्मू और कश्मीर की पहली महिला बनी हैं जिन्होंने सिविल सर्विसेस के लिए क्वालीफाई किया है। 26 साल की रुबैदा के पास मेडिसिन की डिग्री है। उन्होंने अपना एकमात्र लक्ष्य सिविल सेवा चुना, इसलिए अपनी प्रैक्टिस छोड़ी और दबावों के बावजूद शादी के प्रस्तावों को ठुकराया। उनकी रैंक 804 है और उन्हें पुलिस सर्विस एलॉट किया गया है।
उदमूर्तिया

भूगोल

उदमूर्तिया रूस के पूर्वी यूरोपीय मैदान में कामा नदी और व्यात्का नदी के बीच में स्थित है। इसकी ४०% धरती पर कोणधारी (कोनिफ़ेरस) वन फैले हुए हैं। ज़मीन के नीचे तेल और पांस (peat) खनिजों के रूप में उपलब्ध है। जनवरी का औसत तापमान -१४.५ सेंटीग्रेड और जुलाई का औसत तापमान १८.३ सेंटीग्रेड होता है। सर्दियों में बहुत बर्फ़ गरती है।

इतिहास

यूराली भाषी लोग यहाँ पर पाषाण युग में बसना शुरू हो गए। इनसे पहले एक पेर्मी समुदाय अलग हुआ और फिर उनमें से आगे एक आदिम-उदमूर्त समुदाय उभरा। पहले यह कामा नदी के इलाके में रहते थे फिर फैलकर व्यात्का नदी के मुख पर भी बसने लगे। सोवियत संघ की स्थापना के बाद ४ नवम्बर १९२० में 'वोत्स्क स्वशासित ओब्लास्त बना' जिसका नाम १ जनवरी १९३२ में बदलकर 'उदमूर्त स्वशासित ओब्लास्त' (Удмуртская автономная область, Udmurt Autonomous Oblast) रख दिया गया। २८ दिसम्बर १९३६ में जोसेफ़ स्टालिन के संविधान के तहत 'उदमूर्त स्वशासित सोवियत समाजवादी गणतंत्र' (Udmurt ASSR) के नाम से पुनर्गठित किया गया। स्टालिन ने १९३७-३८ में अपने 'महान शुद्धिकरण' अभियान में बहुत से राष्ट्रवादी उदमूर्त बुद्धिजीवियों को मरवा दिया जिस से उदमूर्त समाज पर बहुत गहरा असर हुआ। द्वितीय विश्वयुद्ध काल में यहाँ बहुत कारख़ाने लगे जिस से बहुत से रूसी लोग यहाँ आ बसे। २० सितम्बर १९९० को उदमूर्त गणतंत्र अपने वर्तमान रूप में गठित हुआ।

लोग

२०१० की जनगणना के अनुसार उदमूर्त गणतंत्र के ६२.२% लोग रूसी समुदाय, २८% लोग उदमूर्त समुदाय और ६.७% लोग तातार समुदाय के थे।
वाइन (सॉफ्टवेयर)

वाइन (Wine) एक मुक्तस्रोत सॉफ्टवेयर है जो माइक्रोसॉफ्ट विण्डोज पर चलने के लिए बनाए गये अनुप्रयोगों को युनिक्स-जैसे ऑपरेटिंग सिस्टमों (जैसे उबन्तू) पर भी चलने में सक्षम करता है।
हीन

उदाहरण

सेठजी ने अपनी बाकी ज़िन्दगी दीन हीन की सेवा में निकालने का निश्चय कर लिया है।
कालकूट

कालकूट अथवा हलाहल हिन्दू मिथकों में वर्णित वह विष है जो समुद्र मन्थन के समय क्षीरसागर से निकला था।
खगोलीय चिन्ह

सूर्य

नामचिन्हयूनिकोडयूनिकोड प्रदर्शनप्रतिनिधि चिन्हसूर्य#x2609;

#9737;☉सूर्य#x1f71a;

#128794;🜚सूर्यकी एक किरण#x1f31e;

#127774;🌞सूर्यमुख

चन्द्रमा

नामचिन्हयूनिकोडयूनिकोड प्रदर्शनप्रतिनिधि चिन्हप्रथम-चतुर्थांस चन्द्र#x263d;

#9789;☽बढ़ता चाँद#x1f31b;

#127771;🌛पूर्ण चन्द्र#x1f315;

#127765;🌕#x1f31d;

#127773;🌝अंतिम-चतुर्थांस चन्द्र#x263e;

#9790;☾घटता चाँद#x1f31c;

#127772;🌜नव चन्द्र#x1f311;

#127761;🌑#x1f31a;

#127770;🌚
मंखक

मंखक, संस्कृत के महाकवि थे।
कश्मीर में सिंधु और वितस्ता के संगम पर महाराज प्रवरसेन द्वारा प्रवरपुर नामक नगर बसाया गया था। यह नगर वर्तमान श्रीनगर से 125 मील उत्तर पूर्व की ओर है। यहीं महाकवि मंखक का जन्म हुआ था। पितामह मन्मथ बड़े शिवभक्त थे। पिता विश्ववर्त भी उसी प्रकार दानी, यशस्वी एवं शिवभक्त थे। वे कश्मीर नरेश सुस्सल के यहाँ राजवैद्य तथा सभाकवि थे। मंखक से बड़े तीन भाई थे शृंगार, भृंग तथा लंक या अलंकार। तीनों महाराज सुस्सल के यहाँ उच्च पद पर प्रतिष्ठित थे।
मंखक ने व्याकरण, साहित्य, वैद्यक, ज्योतिष तथा अन्य लक्षण ग्रंथों का ज्ञान प्राप्त किया था। आचार्य रुय्यक उनके गुरु थे। गुरु के अलंकारसर्वस्व ग्रंथ पर मंखक ने वृत्ति लिखी थी।
१४१३ ईसा पूर्व

१४१३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४१३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मुँह

मौखिक क्षिद्र

मौखिक क्षिद्र पाचन नली के पहले भाग का प्रतिनिधित्व करता है। इसके अंतर्गत होंठ, मसूड़े, जीभ, दाँत, मुँह का तालु इत्यादि अंग आते हैं।

संपर्क बनाना

मनुष्यों में वार्ता के द्वारा संपर्क स्थापित करना मुँह का खाने के बाद दूसरा सबसे प्रमुख काम होता है। अन्य पशु भी एक दूसरे से संपर्क स्थापित करते हैं लेकिन सिर्फ़ गले से निकली ध्वनियों के द्वारा। मनुष्य एकमात्र ऐसा पशु है जो कि मुँह की मदद से समझ में आने वाली आवाज़ें निकाल सकता है जिसे हम वार्तालाप कहते हैं।

पुराने काल में जब शब्द संरचना के साथ-साथ भाषा का भी विकास हो रहा था लेकिन लिपि तब तक ईजाद नहीं हुयी थी, मनुष्य ऐतिहासिक, सामाजिक तथा अन्य घटनाओं के बारे में एक दूसरे को यह घटनायें कहानियाँ सुनाने के ज़रिए बताते थे। क्योंकि इस तरीक़े में लेखन क्रिया का अभाव था, इसलिए इसे मौखिक रूप से प्रचार कहा गया।
रुचि

रुचि या शौक़ ऐसी क्रियाएँ होती हैं जो आनंद के लिये अवकाश (फ़ुर्सत) के समय की जाएँ। इनमें खेल, मनोरंजन, कला, संगीत, किसी विषय का अध्ययन या उस से सम्बन्धित चीज़ें इकठ्ठी करना, इत्यादि शामिल हैं। यह क्रियाएँ व्यवसायिक रूप से या पैसे कमाने की चाह में नहीं करी जाती बल्कि केवल व्यक्तिगत दिलचस्पी के अधार पर इनपर समय ख़र्च करा जाता है। रूचि वह प्रेरक शक्ति हैं जो हमे किसी व्यक्ति ,वस्तु, या क्रिया के प्रति ध्यान देने के लिए प्रेरित करता है।